นายกรัฐมนตรี สั่งการในที่ประชุม ครม.ให้ทีมเศรษฐกิจเร่งดูแลสถานการณ์เศรษฐกิจในประเทศอย่างรอบด้าน
นายกรัฐมนตรี สั่งการในที่ประชุมครม.ให้ทีมเศรษฐกิจเร่งดูแลสถานการณ์เศรษฐกิจในประเทศอย่างรอบด้าน พร้อมติดตามเศรษฐกิจโลกใกล้ชิด คาดจะประชุมครม.เศรษฐกิจนัดแรกได้ในวันที่ 16 สิงหาคมนี้?นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ในที่ประชุมคณะรัฐมนตรี หรือครม. พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงต่อสถานการณ์ด้านเศรษฐกิจ โดยเฉพาะจากปัญหาสงครามการค้าระหว่างจีนและสหรัฐ ที่กำลังขยายวงกว้างนำไปสู่ปัญหาค่าเงินด้วย ซึ่งสร้างกระทบต่อเศรษฐกิจทั่วโลก และการส่งออกไทย โดยมอบหมายให้หน่วยงานที่เกี่ยวข้องติดตามดูแลสถานการณ์เศรษฐกิจอย่างใกล้ชิด ซึ่งรัฐมนตรีว่าการกระทรวงการคลัง ยังได้รายงานภาพรวมเศรษฐกิจเพื่อเตรียมแผนรับมือกับสถานการณ์ โดยรายงานถึงตัวชี้วัดเศรษฐกิจต่างๆที่มีสัญญาณชะลอตัว เช่น ตัวเลขการส่งออกในช่วง 6 เดือนแรกหดตัวลงร้อยละ 2.7-2.8 และเปรียบเทียบกับประเทศอื่นที่ได้รับผลกระทบไม่น้อยกว่ากัน แต่มองภาคการท่องเที่ยวยังได้รับผลกระทบไม่มากนัก รวมทั้งสถานการณ์ของค่าเงินบาทที่ล่าสุดธนาคารแห่งประเทศไทยได้ปรับลดอัตราดอกเบี้ยลง ทำให้ค่าเงินอ่อนตัวลงเล็กน้อย ทั้งนี้รัฐมนตรีว่าการกระทรวงการคลัง ยังแจ้งแนวทางจัดตั้งคณะกรรมการร่วมเพื่อดูแลด้านเศรษฐกิจ ที่จะประกอบด้วยองค์กรอิสระต่างๆ อาทิ ธปท. ตลาดหลักทรัพย์แห่งประเทศไทย โดยยืนยันว่าการจัดตั้งคณะกรรมการครั้งนี้ ไม่ได้มีวัตถุประสงค์เพื่อควบคุมองค์กรอิสระต่างๆ แต่ต้องการบูรณาการทำงานร่วมกันในที่ประชุมครม.รัฐมนตรีว่าการกระทรวงการคลัง ยังได้รายงานความคืบหน้าเพื่อเตรียมออกมาตรการกระตุ้นเศรษฐกิจ โดยคาดว่าจะเสนอเข้าสู่การพิจารณาของที่ประชุมครม.เศรษฐกิจนัดแรกที่จะมีขึ้นในวันที่ 16 สิงหาคมนี้(62) ทั้งนี้ นายกรัฐมนตรีจึงเน้นย้ำให้ทุกกระทรวงให้ความร่วมมือ พร้อมทั้งฝากให้นำโมเดล BCG (BioEconomy CircularEconomy GreenEconomy) มาช่วยปรับโครงสร้างเศรษฐกิจ เพื่อช่วยแก้ปัญหาเศรษฐกิจตกต่ำ และยกระดัยราคาสินค้าเกษตร นอกจากนี้ ที่ประชุมยังพิจารณาการวางแผนงบประมาณรายจ่ายประจำปี2563 จาก 11 หน่วยงาน อาทิ สำนักงานพระปกเกล้า สำนักงานศาลปกครอง อัยการสูงสุด สำนักงานผู้ตรวจการแผ่นดิน เป็นต้น